Document ID: 32002R0426

32002R0426
L 066/8
SLUŽBENI LIST EUROPSKE UNIJE
07.03.2002.
UREDBA KOMISIJE (EZ) br. 426/2002
od 7. ožujka 2002.
o utvrđivanju stopa konverzije koje se primjenjuju na neke izravne potpore i mjere strukturne ili okolišne naravi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2799/98 od 15. prosinca 1998. o uspostavi agromonetarnih mjera za euro (1),
uzimajući u obzir Uredbu Komisije (EZ) br. 1410/1999 od 29. lipnja 1999. o izmjeni Uredbe (EZ) br. 2808/98 o utvrđivanju detaljnih pravila za primjenu agromonetarnog sustava za euro u poljoprivredi i o izmjeni definicije određenih operativnih događaja iz uredbi (EEZ) br. 3889/87, (EEZ) br. 3886/92, (EEZ) br. 1793/93, (EEZ) br. 2700/93 i (EZ) br. 293/98 (2), a posebno njezin članak 2.,
uzimajući u obzir Uredbu Komisije (EZ) br. 2550/2001 od 21. prosinca 2001. o utvrđivanju detaljnih pravila za primjenu Uredbe Vijeća (EZ) br. 2529/2001 o zajedničkoj organizaciji tržišta ovčetine i kozetine u pogledu programa premija i o izmjeni Uredbe (EZ) br. 2419/2001 (3), kako je izmijenjena Uredbom (EZ) br. 263/2002 (4), a posebno njezin drugi stavak članka 18.a,
budući da:
(1)
Prema članku 4. stavku 2. Uredbe Komisije (EZ) br. 2808/98 od 22. prosinca 1998. o utvrđivanju detaljnih pravila za primjenu agromonetarnog sustava za euro u poljoprivredi (5), kako je zadnje izmijenjena Uredbom (EZ) br. 2452/2000 (6), operativni događaj za devizni tečaj za iznose strukturne ili okolišne naravi je 1. siječnja godine u kojoj je donesena odluka za odobravanje potpore. Sukladno članku 4. stavku 3. Uredbe (EZ) br. 2808/98, koji je umetnut Uredbom (EZ) br. 1410/1999, devizni tečaj koji se koristi je prosjek deviznih tečajeva koji se primjenjuju tijekom mjeseca koji prethodi datumu operativnog događaja, na temelju izračuna pro rata temporis.
(2)
U skladu s člankom 12. Uredbe Komisije (EZ) br. 293/98 od 4. veljače 1998. o određivanju operativnih događaja koji vrijede za proizvode u sektoru voća i povrća, prerađene proizvode od voća i povrća i djelomično za žive biljke i proizvode cvjećarstva i neke proizvode navedene u Prilogu I. Ugovoru o EZ-u i stavljanju izvan snage Uredbe (EEZ) br. 1445/93 (7), kako je posljednji put izmijenjena Uredbom (EZ) br. 1410/1999, devizni tečaj koji se godišnje primjenjuje za konverziju u nacionalnu valutu maksimalne potpore po hektaru za poboljšanje kakvoće i stavljanje na tržište orašastih plodova i rogača utvrđen u članku 2. Uredbe Vijeća (EEZ) br. 790/89 (8), prosjek je važećih deviznih tečajeva tokom mjeseca prije 1. siječnja godišnjeg referentnog razdoblja u smislu članka 19. Uredbe Komisije (EEZ) br. 2159/89 (9), na temelju izračuna pro rata temporis.
(3)
U skladu s člankom 42. Uredbe Komisije (EZ) br. 2342/1999 od 28. listopada 1999. o utvrđivanju detaljnih pravila primjene Uredbe Vijeća (EZ) br. 1254/1999 o zajedničkoj organizaciji tržišta govedine i teletine u pogledu programa premija (10), kako je posljednji put izmijenjena Uredbom (EZ) br. 169/2002 (11), datum podnošenja zahtjeva predstavlja operativni događaj za određivanje godine za koju se dodjeljuju premije za životinje obuhvaćene programima premija u sektoru govedine i teletine. Takve premije se konvertiraju u nacionalnu valutu sukladno članku 43. navedene Uredbe korištenjem prosjeka važećih deviznih tečajeva u mjesecu prosincu koji prethodi godini dodjele, na temelju izračuna pro rata temporis.
(4)
Od tržišne godine 2002., u skladu s člankom 18.a Uredbe (EZ) br. 2550/2001, devizni tečaj koji će se koristiti za premije i isplate u sektoru ovčetine odgovara prosjeku deviznih tečajeva koji se primjenjuju u mjesecu prosincu koji prethodi kalendarskoj godini za koju se odobrava premija ili isplata, na temelju izračuna pro rata temporis.
(5)
Do tržišne godine 2001., u skladu s člankom 6. stavkom 2. Uredbe Komisije (EEZ) br. 2700/93 od 30. rujna 1993. o detaljnim pravilima primjene premije u korist proizvođača ovčetine i kozetine (12), kako je izmijenjena Uredbom (EZ) br. 1410/1999, stopa konverzije koja se primjenjuje na konačni iznos premija u sektoru ovčetine je bio prosjek važećih deviznih tečajeva u mjesecu prije zadnjeg dana tržišne godine za koju se odobrava premija, na temelju izračuna pro rata temporis,
DONIJELA JE OVU UREDBU:
Članak 1.
1. Stope konverzije koje se primjenjuju na:
-
iznose strukturne ili okolišne naravi iz članka 5. Uredbe (EZ) br. 2799/98,
-
najveći iznos potpore po hektaru za plasman u sektoru orašastih plodova i rogača utvrđen u članku 2. Uredbe (EEZ) br. 790/89,
-
premije i isplate u sektoru ovčetine iz članaka 4., 5. i 11. Uredbe (EZ) br. 2529/2001,
utvrđene su u Prilogu I.
Takve stope također se primjenjuju na premije u sektoru govedine i teletine iz Uredbe (EZ) br. 1254/1999.
2. Stope konverzije koje se primjenjuju na iznos premije i salda iz četvrtog podstavka članka 5. stavka 6. Uredbe (EZ) br. 2467/98 u odnosu na tržišnu godinu 2001. utvrđene su u Prilogu II.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. ožujka 2002.

Labels: 2
6
20